Uri Geller megállítja a Brexitet | Szórakozás | Szeged - delmagyar.hu
Szórakozás > Uri Geller megállítja a Brexitet
2019.03.23. 08:32
Nem engedi a brit miniszterelnöknek, hogy kivezesse Nagy-Britanniát az Európai Unióból - ezt írja Theresa Maynek címzett nyílt levelében a brit állampolgárságú, Izraelben élő előadóművész. A levélben, amelyet a 24.hu szemlézett, az áll: nagyon erősen érzi, hogy a britek többsége brexit-ellenes. Uri Geller ezért megígérte, hogy megállítja a kilépés folyamatát - méghozzá telepátiával.
Itt elolvashatják, mit mond Uri Geller a saját képességeiről: „4 éves koromban kezdődött. Hihetetlen, evés közben a kanál egyszerűen eltörött a kezemben. Ahogy nőttem, ez az erő egyre jobban körvonalazódott bennem. A Geller-effektus első igazi megjelenése több mint 30 éve történt a kamerán keresztül a BBC-ben. Akkor a tv-t nézők kanalai elgörbültek, a rég nem járt órák elindultak. Pillanatokon belül szétesett a BBC telefonrendszere, annyian telefonáltak. Később értettem meg, hogy mi történt. Azt hittem, hogy én küldöm az erőt a kamerán keresztül az emberek felé. De nem. Én itt csak a ravasz voltam a fegyveren, katalizátorként működtem. Összegyűjtöttem az emberekben lévő energiát, erőt. A legtöbben persze csalással vádolnak, mondván, biztos valamilyen bűvésztrükköt alkalmazok. A kezemmel kémiai úton puhítom meg a kanalat és így tovább. A magyarázat nagyon egyszerű: van egy bennünk lévő energia, én megtanultam, hogyan lehet ezt erővé összegyűjteni. A kanálhajlítás nem lényeges, az csak egy történet, ami híressé tett" – mondta Uri Geller. Aztán 2007-ben interjút adott a Magische Welt című lapnak: „Többé nem állítom, hogy természetfeletti erőm van. Szórakoztató művész vagyok. Jó show-t akarok csinálni." Az előadóművésszel itt olvashatnak egy archív beszélgetést: a Kisalfold.hu olvasói kérdezhették 2008-ban.
A színész elmondása szerint sosem volt egy amorózó típus, de a Linda első része után nem győzött a… Tovább olvasom